સીબીઆઈના બે ટોચના અધિકારીઓની આંતરિક લડાઈ મીડિયામાં બહાર આવતા સરકાર પર વિપક્ષના હુમલાનું દબાણ વધ્યું હતું. સીબીઆઈના ડાયરેક્ટર આલોક વર્મા તેમજ સ્પેશ્યિલ ડાયરેક્ટર રાકેશ અસ્થાનાએ સામ-સામે ભ્રષ્ટાચારના આક્ષેપો કર્યા છે. સીબીઆઈનો વિવાદ જાહેર થયા બાદ મોદી સરકાર ડેમેજ કંટ્રોલની ભૂમિકામાં આવી ગઈ હતી અને બન્ને ડાયરેક્ટરને રજા પર ઉતરી જવા જણાવ્યું હતું. કોંગ્રેસના નેતાએ વધુમાં જણાવ્યું કે સેન્ટ્રલ વિજિલન્સ કમિશન (સીવીસી) પાસે સીબીઆઈ ડાયરેક્ટર વિરુદ્ધ કાર્યવાહી કરવાનો કોઈ અધિકાર નથી. ખડગેએ આ અંગે સુપ્રીમ કોર્ટમાં અરજી દાખલ કરી હોવાની સ્પષ્ટતા કરતા જણાવ્યું કે, ‘વડાપ્રધાન નરેન્દ્ર મોદી દ્વારા સીબીઆઈ ડાયરેક્ટર આલોક વર્માને રજા પર મોકલવાની કાર્યવાહી ગેરકાયદે છે અને તે સીબીઆઈના નિયમો વિરુદ્ધ છે.’